google/wiki40b huggingface dataset:
Whoscall

Whoscall ShowCard

Whoscall ShowCard disediakan untuk pengguna Whoscall mereka halaman maklumat dan kad nama yang tersendiri apabila membuat panggilan keluar. Selain itu, pengguna Whoscall yang menerima panggilan tersebut boleh melayari halaman maklumat melalui tetingkap lepas panggilan. Maklumat mengenai pemanggil sebelum ini dan informasi produk perniagaan sepertimana yang dikemukakan boleh didapati dengan senang.

Sejarah dan Pembangunan

Konsep aplikasi ini ditubuhkan oleh tiga orang pengasas yang kemudiannya menubuh dan mengendali Gogolook. Inspirasi mereka aplikasi ini adalah untuk membantu orang ramai supaya dapat mengenalpasti panggilan oleh nombor yang tidak dikenali.Tiga pengasas mengambil masa hujung minggu mereka untuk berhimpun dan membincang tentang aplikasi dan teknologi terkini. Pernah sekali semasa perhimpunan mereka, salah seorang pengasas menerima panggilan telefon dan meminta orang lain untuk mencari informasi tentang nombor yang tidak diketahui itu. Mereka mendapati rupa-rupanya bukan senang untuk mendapat informasi dari nombor yang tidak dikenali, sama ada mencari nombor dari forum ataupun laman web perniagaan. Jadi, timbullah niat untuk mencipta aplikasi yang melaksanakan pencarian informasi panggilan yang tidak dikenali agar tidak terlepas panggilan penting juga tidak ditipu oleh panggilan pancingan atau penipuan.
Versi pertama telah dilancarkan pada Ogos 2010. Ia telah mendapat pujian dari Ketua Pegawai Eksekutif syarikat Google, Eric Schmidt semasa lawatannya ke Taiwan pada tahun 2011. Beliau berkata, “ Satu aplikasi yang bernama Whoscall boleh beritahu siapa belakang satu nombor yang tidak diketahui. Ia mendapat sambutan dan kembangan yang laju. Dan ia berasal dari Taiwan.”
Pada April 2012, ketiga-tiga pengasas tersebut mengambil keputusan untuk memberi tumpuan yang sepenuh hati dengan berhenti kerja mereka asalnya dan menubuhkan Syarikat Gogolook Sdn.Bhd. Gogolook telah mendapat pembiayaan dari Trinity Investment dan pelabur pelabur lain. Pada tahun 2013, Naver, sebuah syarikat gergasi yang menguasai carian web Korea, telah mengambil alih Gogolook untuk jumlah yang tidak didedahkan, dan whoscall telah dinama sebagai LINE whoscall.

Penghargaan dan Penerimaan

Whoscall telah muncul dalam beberapa media antarabangsa terkemuka termasuk TechCrunch, TechinAsia dan e27. Ulasan positif dan sambutan hangat yang luar biasa diterima oleh Whoscall. Selain itu, Whoscall telah mendapat penilaian bintang sebanyak 4.4 dan menerima Anugerah Inovasi dari Google Play Taiwan pada tahun 2013. Pada tahun yang sama, Whoscall juga mendapat penghargaan sebagai Aplikasi Terbaik Google Play Tahun 2013 di Taiwan, Hong Kong, Singapura, Filipina, Malaysia, Indonesia, Vietnam dan Thailand.
Nilssonia

Etimologi

Nama genus, Nilssonia, adalah sebagai penghormatan kepada pakar zoologi Sweden, Sven Nilsson.
Pokok Ara Jangkang

Penanaman

Di kawasan tropika, pokok Ara Jangkang terseragam besar dan indah bagi taman dan keadaan lain seperti tepi jalan. Ia sering ditanam bagi tujuan ini.
pokok Ara Jangkang popular sebagai pokok dalam rumah Di kawasan serdahana, disebabkan ketahanannya kepada keadaan kurang elok; ia terbaik di bawah pancaran matahari terik, tetapi tahan di tempat teduh. Ia perlu disiram jumlah serdahana pada musim panas, dan hanya perlu dielakkan daripada kering semasa musim sejuk. Ia sensitif kepada sejuk dan perlu dilindungi daripada angin sejuk yang kuat. Apabila ditanam dalam rumah, ia mampu tumbuh besar dan perlu dicantas atau dipindahkan.
Daunnya sensitif kepada pertukaran cahaya. Apabila dialih, ia mungkin menggugurkan daunnya dan diganti dengan daun baru apabila menyesuaikan diri dengan cahaya.

Ancaman Akar

Perkhidmatan Perhutanan Amerika Syarikat  dalam Helaian Fakta ST-251 menyatakan mengenai pokok Ara "Akarnya tumbuh dengan pantas menguasai taman, menyelit di bawah dan mengangkat pejalan kaki, lambo, dan laluan kereta." Mereka memutuskan bahawa dalam bentuk pokok, ia terlalu besar bagi tanaman kediaman, dengan itu dalam kawasan tersebut spesies ini hanya digunakan sebagai pagar atau halangan pandangan yang perlu dicantas..
Tumkur

Demografik 2001

Menurut bancian India pada tahun 2001, Tumkur memiliki bilangan penduduk seramai 248,592. Dari jumlah tersebut, kaum lelaki membentuk 52% dari jumlah keseluruhan populasi dan wanita seramai 48%.

Pendidikan 2001

Menurut bancian India pada tahun 2001 Tumkur memiliki kadar pendidikan (kebolehan membaca) 75%, melebihi kadar purata kebangsaan 59.5%; dengan 55% lelaki dan 45% wanita mampu membaca. 11% dari populasi berusia di bawah 6 tahun. (2001)
Zölkow

Zölkow merupakan sebuah munisipaliti terletak di daerah Ludwigslust-Parchim, Mecklenburg-Vorpommern, Jerman.
Asid arsenus

Ciri-ciri

As(OH)₃ ialah molekul berbentuk piramid yang terdiri daripada tiga kumpulan hidroksil yang terikat pada satu atom arsenik. Spektrum NMR ¹H larutan asid arsenus terdiri daripada satu isyarat tunggal yang konsisten dengan kesimetrian tinggi molekul ini. Sebaliknya, spesis fosforus yang berkait secara nominal, H₃PO₃, kebanyakannya mengguna pakai struktur HPO(OH)₂; P(OH)₃ ialah komponen keseimbangan yang sangat kecil di dalam sebatian-sebatian seperti ini. Kelakuan berbeza antara sebatian-sebatian As dan P menunjukkan satu pola yang menunjukkan keadaan pengoksidaan yang tinggi adalah lebih stabil untuk unsur-unsur kumpulan utama yang lebih ringan daripada untuk unsur-unsur yang lebih berat.

Tindak balas

Penyediaan As(OH)₃ melibatkan hidrolisis arsenik trioksida secara perlahan-lahan di dalam air. Dengan menambahkan bes, asid arsenus ini ditukarkan kepada ion-ion arsenit seperti [AsO(OH)₂]⁻, [AsO₂(OH)]²⁻ dan [AsO₃]³⁻. pKₐ pertamanya ialah 9.2. Tindak balas yang dikatakan berpunca daripada arsenik trioksida akua adalah disebabkan oleh asid arsenus dan bes-bes berkonjugatnya.

Toksikologi

Sebatian yang mengandungi arsenik adalah sangat bertoksik dan karsinogenik. Bentuk anhidrida asid arsenus, arsenik trioksida, digunakan sebagai racun herba, racun perosak dan rodentisid.
Samu Castillejo

Málaga

Dilahirkan di Málaga, Andalusia, Castillejo telah lulus daripada akademi Málaga CF. Beliau melakukan penampilan sulungnya untuk pasukan simpanan pada tahun 2011 ketika berusia 16 tahun. Beliau beraksi sepanjang tiga musim di dalam kejohanan Tercera División.
Pada Jun 2014, Castillejo telah dipanggil oleh pengurus pasukan senior iaitu Javi Gracia untuk menghadapi perlawanan pra-musim. Beliau telah dinobatkan sebagai Pemain Terbaik Perlawanan dalam perlawanan persahabatan menentang Newcastle United yang menyaksikan beliau menjaringkan dua gol untuk membantu Malaga menang 4-1. Beliau telah dimasukkan ke dalam skuad senior pada bulan berikutnya.
Pada 29 Ogos 2014, Castillejo melakukan penampilan sulungnya di La Liga ketika menjadi pemain gantian kepada Juanmi pada minit ke-57 semasa menentang Valencia. Belia menjaringkan gol pertamanya pada 2 Februari ketika pasukannya menang ke atas Valencia.

Villarreal

Castillejo berpindah ke Villarreal pada 18 Jun 2015 dengan menandatangani kontrak lima tahun bersama rakan sepasukannya di Málaga, Samu García. Beliau telah menjaringkan enam gol dalam musim ketiganya sekali gus membantu Villarreal untuk layak ke Liga Europa selepas menghuni tangga keenam liga.

Milan

Castillejo berpindah ke Milan pada 17 Ogos 2018 sebagai pertukaran dengan Carlos Bacca yang berpindah ke Villarreal. Beliau melakukan penampilan sulungnya di Serie A pada 31 Ogos ketika menang 2-1 ke atas Roma di San Siro. Beliau menjaringkan gol pertamanya untuk Milan pada 30 September ketika pasukannya tewas 4-1 kepada Sassuolo.
Mukim Ulu Klawang

Pentadbiran

Mukim Ulu Klawang merupakan salah sebuah mukim yang terdapat dalam negara Negeri Sembilan, dan juga merupakan satu dari mukim yang terletak dalam pentadbiran Daerah Jelebu.
Sukawana, Serang

Poskod

Poskod yang digunakan di Sukawana adalah 42171. Terdapat 10 buah desa di dalam daerah kecamatan Curug.
Sutawinangun

Poskod

Poskod yang digunakan di Sutawinangun adalah 45153. Terdapat buah desa di dalam daerah kecamatan Kedawung.
Chełmno

Chełmno merupakan sebuah bandaraya yang terletak di daerah Kuyavian-Pomeranian, Poland.
Kuartet Timur Tengah

Kuartet Timur Tengah merupakan sekumpulan pihak negara dan pertubuhan antarabangsa yang terlibat dalam menyelesaikan konflik Israel-Palestin. Kumpulan ini ditubuhkan pada 2002 di Madrid, Sepanyol dan merupakan gagasan bekas Perdana Menteri Sepanyol, José María Aznar.
Utusan khas Kuartet ialah Tony Blair, bekas Perdana Menteri United Kingdom. Sebelum beliau, James Wolfensohn, iaitu bekas Presiden Bank Dunia menjadi wakil khas. Wolfensohn meletak jawatan kerana gagal berunding dengan parti politik Hamas dan meyekat kewangan kepada Pihak Berkuasa Palestin.
Kampung Tanjung Pelandok

Poskod

Poskod yang digunakan di Kampung Tanjung Pelandok, Port Dickson, Negeri Sembilan adalah 71050.
Waluran Mandiri

Poskod

Poskod yang digunakan di Waluran Mandiri adalah 43175. Terdapat buah desa di dalam daerah kecamatan Waluran.
Scharfbillig

Scharfbillig merupakan sebuah kawasan perbandaran terletak di daerah Bitburg-Prüm, Rhineland-Palatinate, Jerman.
Seri Anjang Sari Production

Salah sebuah daripada syarikat penerbit rekod Malaysia.
Seri Anjang Sari Production

No 84-B/86-B

Jalan Ipoh

51200 Kuala Lumpur
Malaysia
Sosnowiec

Sosnowiec merupakan sebuah bandar di Wilayah Silesia, Poland, tempatnya di powiat Sosnowiec. Keluasan wilayahnya 91.26 km², penduduknya sebanyak 228,192 pada tahun (2005).
Écoivres

Écoivres merupakan sebuah komun di jabatan Pas-de-Calais di utara Perancis.
Cahaya Negeri, Sindang Kelingi

Poskod

Poskod yang digunakan di Cahaya Negeri adalah 39153. Terdapat 12 buah desa di dalam daerah kecamatan Sindang Kelingi.
Chandaur

Demografik 2001

Menurut bancian India pada tahun 2001, Chandaur memiliki bilangan penduduk seramai 13,629. Dari jumlah tersebut, kaum lelaki membentuk 56% dari jumlah keseluruhan populasi dan wanita seramai 44%.

Pendidikan 2011

Menurut bancian India pada tahun 2001 Chandaur memiliki kadar pendidikan (kebolehan membaca) 57%, di bawah kadar purata kebangsaan 59.5%; dengan 69% lelaki dan 31% wanita mampu membaca. 15% dari populasi berusia di bawah 6 tahun. (2001)
Rika Masuya

Pasukan kebangsaan

Rika Masuya bermain 15 perlawanan dan menjaringkan 3 gol untuk pasukan bola sepak kebangsaan wanita Jepun.
Kampung Paya Serdang, Lunas

Poskod

Poskod yang digunakan di Kampung Paya Serdang, Lunas, daerah Kulim, Kedah adalah 09600.
Pembedilan Berat Akhir

Pembedilan Berat Akhir (bahasa Inggeris: Late Heavy Bombardment; disingkat LHB dan juga dikenali sebagai bencana bulan) merupakan peristiwa yang telah berlaku kira-kira 4.1 hingga 3.8 bilion tahun yang lalu, pada masa yang sama dengan zaman Neohadean dan Eoarkean di Bumi. Semasa selang ini, sebilangan besar asteroid berteori bertembung dengan planet terawal di dalam Sistem Suria, termasuk Utarid, Zuhrah, Bumi, dan Marikh.
Pembedilan Berat Akhir berlaku selepas Bumi dan planet-planet berbatu lain telah terbentuk dan ditumbuhkan sebahagian besar jisim mereka, tetapi masih cukup awal dalam sejarah Bumi.
Bukti untuk LHB berasal dari sampel lunar yang dibawa balik oleh angkasawan Apollo. Penentuan isotop di batu Bulan menunjukkan bahawa kebanyakan kesan cair berlaku dalam jangka masa yang agak sempit. Beberapa hipotesis cuba menjelaskan lonjakan yang jelas dalam fluks para pelanggar (iaitu asteroid dan komet) dalam Sistem Suria dalaman, tetapi tiada persetujuan yang wujud. Model Nice, yang terkenal di kalangan saintis planet, memperlihatkan bahawa planet-planet gergasi menjalani penghijrahan orbit dan dengan berbuat demikian, benda-benda yang bertaburan di lingkaran asteroid dan/atau lingkaran Kuiper menjadi orbit eksentrik, dan ke jalan planet terestrial. Penyelidik lain berhujah bahawa data sampel bulan tidak memerlukan peristiwa kejam dahsyat berhampiran 3.9 Ga, dan bahawa kelompokan yang jelas dari usia yang mencairkan berhampiran masa ini adalah artifak bahan pensampelan yang diperolehi dari satu kesan sampingan yang besar. Mereka juga memerhatikan bahawa kadar kesan kawah boleh berbeza dengan ketara antara zon luar dan batin Sistem Suria.

Eksosistem dengan kemungkinan Pembedilan Lewat Akhir

Bukti telah menemukan Pembedilan Berat Akhir seperti keadaan sekitar bintang Eta Corvi.
Sulaiman bin Yasar

Abu Ayyub Sulaiman bin Yasar al-Madani al-Hilali adalah ulama terkenal dari kumpulan tabi'in, dan salah satu daripada Tujuh Fuqaha Madinah. Beliau dianggarkan lahir sekitar masa akhir kekhalifahan Uthman bin Affan. Beliau adalah maula (bekas hamba) daripada Maimunah binti Al-Harith, salah satu daripada isteri-isteri Nabi Muhammad. Sulaiman bin Yasar mempunyai seorang saudara yang bernama Ata' bin Yasar, yang juga seorang ulama yang dihormati.
Sulaiman bin Yasar meriwayatkan banyak hadis dari Ibnu Abbas, Abu Hurairah, Ummu Salamah, dan lain-lain. Said bin Al-Musayyab sering menasihatkan kepada para peminta fatwa untuk bertanya kepada Sulaiman bin Yasar, yang disebutnya sebagai ulama yang paling berpengetahuan. Beliau juga merupakan salah seorang guru utama daripada Imam Az-Zuhri dan Imam Malik.
Sulaiman bin Yasar meninggal dunia pada usia 73 tahun, pada tahun 107 H/725 M, walaupun ada yang berkata pada tahun 100 H atau 94 H.
Kolej Matrikulasi Kejuruteraan Johor

Latar Belakang

Kolej Matrikulasi Kejuruteraan Johor (KMKJ) (dahulu dikenali sebagai Kolej Matrikulasi Teknikal Johor), terletak di sebuah kawasan di Kampung Rambah, Mukim Rimba Terjun dalam daerah Pontian. Kolej ini merupakan antara 13 buah kolej matrikulasi di bawah naungan Bahagian Matrikulasi, Kementerian Pendidikan Malaysia bagi menyediakan para pelajar untuk melanjutkan pelajaran ke mana-mana universiti tempatan atau luar negara. Kolej ini mula beroperasi pada 11 Mei 2009 dan mampu menampung sehingga 700 orang pelajar. Kolej ini terletak berhampiran dengan pusat pentadbiran bandar Pontian yang sedang pesat membangun dan dikelilingi oleh bandar-bandar besar seperti Batu Pahat dan Johor Bahru.
Kolej ini merupakan antara tiga kolej matrikulasi kejuruteraan yang terdapat di Malaysia. Selain kolej ini, kolej matrikulasi kejuruteraan terdiri daripada Kolej Matrikulasi Kejuruteraan Kedah (KMKK) dan Kolej Matrikulasi Kejuruteraan Pahang (KMKPh) di mana semua kolej kejuruteraan tersebut berada di bawah Bahagian Matrikulasi, Kementerian Pelajaran Malaysia.
Kumpulan pelajar pertama seramai 89 orang pelajar telah mendaftar pada 11 Mei 2009 di mana ketika itu, kolej ini masih berkongsi bangunan yang sama dengan 350 orang kumpulan terakhir pelajar tingkatan lima Sekolah Menengah Teknik Pontian (STEPO). Penubuhan Kolej Matrikulasi Teknikal Johor (KMTJ) secara rasminya adalah pada 1 Januari 2010 setelah Sekolah Menengah Teknik Pontian ditutup pada 31 Disember 2009. Kemudian, KMTJ telah ditukar nama menjadi Kolej Matrikulasi Kejuruteraan Johor (KMKJ) pada 3 Mei 2018. Kini KMKJ diterajui oleh En. Zakaria Bin Jadi. Beliau dibantu oleh empat orang Ketua Jabatan, empat orang Penolong Pengarah, Pensyarah dan staf-staf sokongan.

Sejarah

1. Sekolah Menengah Teknik Pontian (STEPO) - (2004-2009)

2. Kolej Matrikulasi Teknikal Johor (KMTJ) - (2009-2018)

3. Kolej Matrikulasi Kejuruteraan Johor (KMKJ) - (2018-kini)

Alamat

Kolej Matrikulasi Kejuruteraan Johor,

Kementerian Pendidikan Malaysia,

KM.5, Jalan Kukup,

Mukim Rimba Terjun,

82000 Pontian,

Johor Darul Ta'zim,

Malaysia
Oppenheim

Oppenheim merupakan sebuah kawasan perbandaran terletak di daerah Mainz-Bingen, Rhineland-Palatinate, Jerman.
Ujhani

Demografik 2001

Menurut bancian India pada tahun 2001, Ujhani memiliki bilangan penduduk seramai 51,044. Dari jumlah tersebut, kaum lelaki membentuk 53% dari jumlah keseluruhan populasi dan wanita seramai 47%.

Pendidikan 2001

Menurut bancian India pada tahun 2001 Ujhani memiliki kadar pendidikan (kebolehan membaca) 42%, di bawah kadar purata kebangsaan 59.5%; dengan 60% lelaki dan 40% wanita mampu membaca. 18% dari populasi berusia di bawah 6 tahun. (2001)
Moutiers-sur-le-Lay

Moutiers-sur-le-Lay ialah sebuah komun di jabatan Vendée di wilayah Pays de la Loire barat Perancis.
Mölln, Mecklenburg-Vorpommern

Mölln merupakan sebuah munisipaliti terletak di daerah Mecklenburgische Seenplatte, Mecklenburg-Vorpommern, Jerman.
Kolej Antarabangsa INPENS

Teks kecilINPENS merupakan singkatan kepada Industri Pendidikan Negeri Selangor. Kolej ini telah mempunyai lebih 26 tahun pengalaman dalam bidang pendidikan.

Latar Belakang INPENS

Konsep Pendidikan Sepanjang Hayat membolehkan INPENS International College (IIC) mengorak langkah maju ke depan sebagai sebuah institusi pengajian tinggi yang semakin popular di kalangan institusi pengajian swasta yang ada. Dengan konsep tersebut, kumpulan sasaran terhadap strategi pemasaran kursus-kursus pengajian di IIC terdiri daripada pelbagai lapisan masyarakat. Dengan itu IIC terus bergerak secara proaktif dalam bidang pendidikan dengan motto Cemerlang Bersama INPENS.
Bermula dengan ilham YAB Tan Sri Dato’ Haji Muhammad b. Haji Muhd. Taib, Menteri Besar Selangor pada 8 Jun 1993 IIC beroperasi di Bangunan Emile Woolf di Jalan Pudu. Ia didaftarkan di bawah No. Pendaftaran Syarikat 266436-D. Seterusnya pada tahun 1994, IIC beroperasi di Bangunan Ainomichi di Kelana Jaya, Petaling Jaya. Pada Mei 1998, IIC sekali lagi berpindah ke Pandan Perdana untuk menyediakan kemudahan yang terbaik bagi kakitangan dan para pelajarnya. Kemudian IIC telah berpindah kampusnya di Shah Alam sejak Mac 1999 yang dilengkapi dengan pejabat pentadbiran, dewan serta bilik kuliah, makmal, perpustakaan dan asrama pelajar. IIC juga telah menubuhkan cawangannya di Kuala Selangor pada tahun yang sama bagi menampung bilangan program dan pelajar yang semakin bertambah. Oleh kerana jumlah pelajar IIC yang kian berkembang IIC terpaksa berpindah ke kampusnya sendiri Bandar Armada Putra, Pulau Indah bagi menampung keperluan ini. Pada tahun 2008 pula, INPENS akhirnya berpindah ke sebuah kampus tetap yang terletak di Bandar Baru Kuala Selangor.
INPENS merupakan singkatan kepada Industri Pendidikan Negeri Selangor. Kolej ini telah mempunyai lebih 24 tahun pengalaman dalam bidang pendidikan. Ia merupakan sebuah institusi pengajian tinggi swasta milik Yayasan Selangor dahulunya dan sekarang dimiliki oleh Menteri Besar Incorporated (MBI) iaitu sebuah anak syarikat kerajaan negeri Selangor dan disokong sepenuhnya oleh Kerajaan Negeri Selangor. Penubuhan IIC adalah melambangkan hasrat murni kerajaan negeri dalam usahanya membangunkan industri pendidikan dan latihan di Selangor.
Untuk menjamin taraf dan kualiti sijil yang dikeluarkan, IIC telah mendaftarkan semua kursus yang dijalankan ke Jabatan Pembangunan Kemahiran (JPK) bagi mendapatkan persijilan Sijil Kemahiran Malaysia (SKM).
Alamat INPENS INTERNATIONAL COLLEGE Jalan Semarak, 45000 Bandar Baru Kuala Selangor, Selangor Darul Ehsan. Tel: 03-3281 2617 Fax: 03-3281 2625
Program Ditawarkan
Perkhidmatan IIC adalah dalam menawarkan kursus-kursus di peringkat sijil dan diploma kemahiran di dalam bidang seperti :
Automotif - Elektrik - Elektronik - Estetik & Dandanan Rambut - Tekstil & Pembuatan Pakaian - Motosikal - Sistem Komputer - Kulinari & Pastri Penyamanan Udara -
Laman Web: www.inpens.edu.my
Tengku Aishah Rohani Tengku Besar Mahmud

Biodata

Tuanku Aishah Rohani berasal dari kerabat diraja Terengganu dilahirkan di Batu Gajah, Perak, pada 19 Jun 1951. Ayahandanya ialah Tengku Seri Utama Raja, Tengku Besar Mahmud Sultan Zainal Abidin III dan  Toh Puan Zainun Meriam Haji Su Mahmud.
Belajar di Sekolah Rendah Sultan Sulaiman, Kuala Terengganu. Kemudian belajar di Sekolah Convent Taiping serta Sekolah Menengah Kebangsaan Bukit Nanas Kuala Lumpur.

Kerjaya

Baginda pernah bekerja di sebuah bank di Kuala Lumpur. Ketika ini berkenalan dengan Tuanku Muhriz dan mendirikan rumah tangga pada 25 April 1974.

Keluarga

Hasil perkahwinan dengan Tuanku Muhriz , mereka memperoleh tiga orang putera, Tunku Besar Seri Menanti Tunku Ali Redhauddin Muhriz, Tunku Zain Al-‘Abidin Muhriz, dan Tunku Alif Hussein Saifuddin Al-Amin.

Cancelor USIM

Pada 3 Disember 2011, Naib Canselor USIM, Profesor Datuk Dr. Muhamad Muda mewakili Menteri Pengajian Tinggi, Datuk Seri Mohamed Khaled Nordin mengumumkan lantikan tersebut.Tuanku menjadi Canselor kedua Universiti Sains Islam Malaysia (USIM).

Anugerah Darjah Kerabat

Yang di-Pertuan Besar Negeri Sembilan, Tuanku Muhriz ibni Almarhum Tuanku Munawir telah menganugerahkan Darjah Kerabat Negeri Sembilan Yang Amat Dihormati D.K. (NS) kepada Tuanku Aishah Rohani . Majlis anugerah berlangsung di Dewan Istana Besar Seri Menanti pada 21 April 2009.
Pada 14 April 2009, Tuanku Aishah Rohani, dilantik dan ditabalkan sebagai Tunku Ampuan Besar Negeri Sembilan Ke-11  di Balairong Seri, Istana Besar Seri Menanti. Majlis ini diadakan sebelum pertabalan Yang di-Pertuan Besar Negeri Sembilan.
She (filem 1982)

Pelakon

Filem ini turut disertai oleh beberapa orang pelakon terkenal, antaranya adalah Sandahl Bergman, David Goss, Quin Kessler

Ringkasan

Dalam dunia pasca-kiamat mundur, Dia membantu usaha dua adik-beradik 'untuk menyelamatkan saudara perempuan mereka yang diculik ...
FC Barcelona

El Clásico

Barcelona mempunyai persaingan yang hebat dengan Real Madrid dan merupakan antara persaingan antara seteru terhebat dalam dunia bola sepak. Barcelona dan Real Madrid merupakan pasukan bola sepak paling berjaya di Sepanyol; bukan sahaja di peringkat domestik malahan juga peringkat antarabangsa. Perlawanan antara kedua-dua pasukan ini merupakan acara sukan paling ditontoni di dunia.
Sejarah bermula dengan kaitan persaingan antara bandar yang terbesar di Sepanyol; iaitu Madrid dan Barcelona dan paling nyata; perbezaan ideologi politik. Real Madrid yang berpengkalan di Madrid; membawa ideologi Nasionalisme Sepanyol manakala Barcelona mewakili Nasionalisme Catalan.
Barcelona dan Real Madrid juga tidak pernah tersingkir dari saingan elit La Liga bersama satu lagi kelab, Athletic Bilbao.

Derbi barceloní

Seteru setempat bagi Barcelona ialah Espanyol di mana kedua-duanya berpengkalan di bandar yang sama.
Tidak seperti Barcelona yang diasaskan oleh Catalan, Espanyol pula diasaskan oleh Espanola. Malah nama penuh Espanyol; Reial Club Deportiu Espanyol sendiri membawa maksud 'Kelab Sukan Diraja Sepanyol'. Hal ini sangat menjengkelkan rakyat Catalonia yang menganggap Espanyol sebagai proksi dan tali-barut Madrid di Catalonia serta berfahaman Anti-Catalanism.
Mary Louise Hancock

Mary Louise Hancock (5 Julai 1920 – 4 Disember 2017) merupakan senator bagi New Hampshire, Pengarah Peracangan Negeri New Hampshire, dan sering dirujuk sebagai Grand Dame' dan 'Queen Bee' politik New Hampshire. Beliau merupakan wanita pertama dari wilayh ke-15 yang dipilih menjadi senator. Beliau turut pernah menerima Anugerah Robert Frost dan Anugerah Susan B. Anthony. Beliau turut menerima ijazah kepujian dari Keene State College serta Notre Dame College of New Hampshire. Hancock meninggal dunia pada 4 Disember 2017 di usia 97 tahun.

Hari Mary Louise Hancock

Pada 2000, Gabenor Jeanne Shaheen mengisytiharkan 5 Julai bersamaan hari lahir Mary Louise Hancock Hari Mary Louise Hancock untuk seluruh New Hampshire.